പാലക്കാട് പ്രവാസി സെന്റര് കുട്ടികള്ക്കായി നടത്തിയ സര്ഗ്ഗസമീക്ഷ സാഹിത്യരചനാമത്സരത്തിലെ വിജയികള്ക്കുള്ള സമ്മാനദാനവും അനുമോദനചടങ്ങും ഓണ്ലൈന് ആയി സംഘടിപ്പിച്ചു പാലക്കാട്: പാലക്കാട് പ്രവാസി സെന്റര് കുട്ടികള്ക്കായി നടത്തിയ സര്ഗ്ഗസമീക്ഷ സാഹിത്യരചനാമത്സരത്തിലെ വിജയികള്ക്കുള്ള സമ്മാനദാനവും അനുമോദനചടങ്ങും ഓണ്ലൈന് ആയി സംഘടിപ്പിച്ചു. പ്രമുഖ ചെറുകഥാകൃത്തും നോവലിസ്റ്റും പാലക്കാട് ജില്ലാ മുന് കളക്റ്ററുമായ കെ.വി മോഹന്കുമാര് ഐഎഎസ് ചടങ്ങില് മുഖ്യ അതിഥിയായി സംബന്ധിച്ചു. ചുറ്റുപാടുകളുടെയും അനുഭവങ്ങളുടെയും ഭാവനാപൂര്ണ്ണമായ പ്രതിഫലനങ്ങളാണ് സാഹിത്യരചനകളിലൂടെ പുറത്തുവരേണ്ടതെന്ന് മലയാളത്തിലെയും പാശ്ചാത്യ കൃതികളിലേയും രചനകളെയും എഴുത്തുകാരെയും ഉദാഹരിച്ചുകൊണ്ട് മോഹന്കുമാര് കുട്ടികളെ ഉല്ബോധിച്ചു. അതിന് തികഞ്ഞ നിരീക്ഷണ സ്വഭാവവും ഭാഷാ ശുദ്ധിയും ആവശ്യമാണെന്നുള്ള കാര്യം അദ്ദേഹം ഓര്മ്മിപ്പിച്ചു. പ്രവാസി സെന്റര് പ്രസിഡണ്ട് പ്രദീപ് കുമാറിന്റെ അധ്യക്ഷതയില് ചേര്ന്ന യോഗത്തില് വിധികര്ത്താക്കളായ സാഹിത്യനിരൂപകന് ഡോ.പി മുരളി, കഥാകൃത്ത് ഡോ എം പി പവിത്ര എന്നിവര് സംസാരിച്ചു. സെന്റ്റര് വൈസ് പ്രസിഡന്റ് ശശികുമാര് ചിറ്റൂര്, സെക്രട്ടറി പ്രദീപ് നെന്മാറ തുടങ്ങിയവര് ആശംസകള് നല്കി. മേതില് സതീശന് സര്ഗ്ഗസമീക്ഷയുടെ ഉദ്ദേശ ലക്ഷ്യത്തെക്കുറിച്ചുള്ള ആമുഖം അവതരിപ്പിച്ചു. ശരത് എ ഹരിദാസന്റെ അവതരണത്തില് നിയന്ത്രിക്കപ്പെട്ട യോഗത്തില് വൈസ് പ്രസിഡണ്ട് രവിശങ്കര് പരുത്തിപ്പുള്ളി സ്വാഗതവും ജോയന്റ് സെക്രട്ടറി എം വി ആര് മേനോന് നന്ദിയും പറഞ്ഞു. സംഗീത ശ്രീകാന്ത്, പ്രദീപ് മേനോന് എന്നിവര് യോഗത്തിന്റെ കോര്ഡിനേറ്റര്മാരായി. മുഖ്യാതിഥി കെ വി മോഹന്കുമാര് ഐ എ എസ്, വിധികര്ത്താക്കളായ കെ വി വിന്സന്റ്, ഡോ പി മുരളി, ഡോ എം പി പവിത്ര എന്നിവരെ യോഗം ഉപഹാരം നല്കി ആദരിച്ചു. സര്ഗസമീക്ഷ തുടര്പരമ്ബരയുടെ ആദ്യപതിപ്പില് രണ്ടു ഏജ് ഗ്രൂപ്പുകളിലായി കവിതയ്ക്കും കഥയ്ക്കുമാണ് മത്സരം നടത്തിയത്. വിജയികളായ 22 പേര്ക്ക് സാക്ഷ്യപത്രങ്ങള്ക്ക് പുറമെ വെവ്വേറെ ക്യാഷ് അവാര്ഡുകളും ഏര്പ്പെടുത്തിയിട്ടുണ്ട്. സര്ഗ്ഗസമീക്ഷയുടെ പുതിയ പതിപ്പുകളില് കൂടുതല് കലാ സാഹിത്യ ഇനങ്ങളില് മത്സരങ്ങള് നടക്കുമെന്ന് പ്രസിഡണ്ട് പ്രദീപ് കുമാര് അറിയിച്ചു.